Lolland-Falsters Stifts-Tidende, 1846-01-03
Avertissements. Til den Aftenunderholdning, som bliver givet Onsdagen den 7de Januar, til Fordeel for Huusarme, bliver blandt Andet opført Abracadabrat, Skuespil i 3 Acter af Ludvig Holberg; men da det Rygte har udbredt sig her i Byen, at dette Stykkes Opførelse vil støde an mod den saa kaldte fine Følelse, saa ansee vi det herved for vor Pligt, at erklære: at vi med velberaad Hu have valgt dette Stykke, i den faste Overbeviisning, at der Jntet findes i Samme, som kan genere hverken Damer eller Herrer, ikke engang hvis der gaves Nogle saa følsomme, at de græd, naar Pigen i Kjøkkenet skar blot Kalvekjødet fra Skanken Det vilde ikke have undret os saa meget, om man havde dadlet os for den Dristighed, at give et Stykke af Holberg, hvis Udførelse kun kan blive høist ufuldkommen, men da Nødvendigheden bød os at vælge et Stykke uden Actricer, toge vi ikke i Betænkning at vælge Abracadabra især da vi, som Dilettanter, saavelsom med Hensyn til Forestillingens Øiemed, troede at turde gjøre Regning paa en skaansom Bedømmelse af vore Præstationer. Samtlige Medspillende. Foranlediget dertil af en Artikel i Stiftstidenden, uddraget af Bladet Fædrelandet, havde jeg forfattet et Andragende til Falsters Landboforening, til dens Møde den 25de November, hvilket, som velbekjendt, blev forbudet at afholdes. Andragendet gik ud paa om man ikke burde indbyde alle saavel Landboforeninger som Communalforeninger i Danmark til at lade møde Deelegerede eller Afsendinger paa een Tid i Kjøbenhavn, for at raadslaae om Dannelsen af en fælles Landboforening for hele Riget, hvilken kunde blive ledet af dertil valgte Mænd, der ikke alene vare i Besiddelse af Bondestandens Tillid, men som tillige kjendte Lovgivningen og vore Landboforhold; til saaledes at være Foreningens Førere havde jeg betænkt at foreslaae Overretsprocurator B. Christensen, og Kammerraad Drewsen. Efter min ringe Mening vilde Udførelsen af denne Plan bidrage til, at Bondestanden ikke fremkom til Stænderne med Begjæringer der vare stridende mod Nogens lovlige Ret, ligesom den Tid ogsaa derved kunde imodesees, at der vilde blive sat Grændse for ubillige, opskruede Fordringer fra Godseiernes Side, hvor Leilighed dertil gives og Villien tillige er tilstede. Men da Holbek Amts Landcommunalforening allerede har gjort det fornødne Skridt i denne Anledning, og dHrr. B. Christensen og Kammerraad Drewsen, efter Anmodning, have paataget sig det byrdefulde Hverv at være Bondestandens Veiledere i denne vigtige Sag, saa tilbyder jeg mig herved at ville modtage Anmeldelser, fra enhver saavel Bonde som Huusmand, der er stemt forSagen. De af dHrr. Jndbydere foreslaaede Betingelser kan Enhver gjøre sig bekjendt med i Stiftstidenden Nr. 159–160, – og maa enhver Anmeldelse være forsynet med Navns Underskrift, og kunde de Mænd, som ikke see Leilighed til at træffe mig enten paa min Bopæl eller i Nykjøbing, levere deres Anmeldelser paa Adressecontoiret i Nykjøbing, hvor jeg da erholder Samme. Det er at ønske og vente, at Mænd i andre Egne af Stiftet ville paatage sig den Uleilighed, at modtage Anmeldelser i deres Omegn, og indsende samme til een af dHrr. Jndbydere. Hvis der, imod Formodning, findes Mænd blandt Bondestanden, der ville paastaae, at der ikke er Trang til nogen saadan Ordning af vore Landboforhold, saa vil jeg blandt Andet henvise til den Behandling, som Fæstegaardmand Peder Andersen i Flintinge har lidt af Godsforvalter Andersen (see Stiftstidenden Nr. 155 for Onsdagen den 17de December), formodentlig med Godseierens Vidende og Villie, trods dennes herlige Ordi Stændersalen, om den Lempelse og Overbærenhed, som Fæstebonden nyder hos Godseieren, da Bondestandens Petition og Selveiendoms Fremme var under Forhandling. Sillestrup, den 31te Decbr. 1845. O. Rode.